CELEX: 32016R1997
Language: sk
Date: 2016-11-15 00:00:00
Title: Vykonávacie nariadenie Komisie (EÚ) 2016/1997 z 15. novembra 2016, ktorým sa mení vykonávacie nariadenie (EÚ) č. 808/2014, pokiaľ ide o zmenu programov rozvoja vidieka a monitorovanie akcií na podporu integrácie štátnych príslušníkov tretích krajín, a ktorým sa opravuje uvedené nariadenie

16.11.2016   
            
            
               SK
            
            
               Úradný vestník Európskej únie
            
            
               L 308/5
            
         VYKONÁVACIE NARIADENIE KOMISIE (EÚ) 2016/1997
   z 15. novembra 2016,
   ktorým sa mení vykonávacie nariadenie (EÚ) č. 808/2014, pokiaľ ide o zmenu programov rozvoja vidieka a monitorovanie akcií na podporu integrácie štátnych príslušníkov tretích krajín, a ktorým sa opravuje uvedené nariadenie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (1), a najmä na jeho článok 12, článok 66 ods. 5, článok 67 a článok 75 ods. 5,
   keďže:
   
               (1)
            
            
               V článku 4 ods. 2 vykonávacieho nariadenia Komisie (EÚ) č. 808/2014 (2) sa stanovuje maximálny počet zmien programov rozvoja vidieka, ktoré môžu členské štáty predložiť Komisii. Zo skúseností vyplýva, že maximálny počet zmien programov by sa mal zvýšiť tak, aby členské štáty mohli predložiť obmedzený počet ďalších zmien počas celého programového obdobia. Prípady, keď sa neuplatňuje maximálny počet zmien programov by sa mali jednoznačne vymedziť a mali by medzi ne patriť zmeny súvisiace s prijatím určitých mimoriadnych opatrení alebo s novým vymedzením oblastí s významnými prírodnými obmedzeniami v zmysle článku 32 ods. 5 písm. b) nariadenia (EÚ) č. 1305/2013.
            
         
               (2)
            
            
               Úspech programov vidieckeho rozvoja závisí nielen od dobrého riadenia a ich úplného vykonávania, ale aj od ochoty reagovať na nové problémy a prispôsobiť sa zmeneným okolnostiam, ako je napríklad migračná kríza. V záujme dobrej koordinácie všetkých existujúcich intervenčných mechanizmov, by sa na úrovni Únie mala monitorovať podpora z EPFRV na akcie zamerané na integráciu štátnych príslušníkov tretích krajín.
            
         
               (3)
            
            
               V časti 2 bode 1 prílohy III k vykonávaciemu nariadeniu (EÚ) č. 808/2014 bolo omylom vynechané logo LEADER. Táto chyba by sa mala opraviť. V bode 1 prílohy IV by sa mal opraviť odkaz na znevýhodnené oblasti. Mal by sa nahradiť odkazom na oblasti s prírodnými alebo inými osobitnými obmedzeniami.
            
         
               (4)
            
            
               Vykonávacie nariadenie (EÚ) č. 808/2014 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre rozvoj vidieka,
            
         PRIJALA TOTO NARIADENIE:
   Článok 1
   Vykonávacie nariadenie (EÚ) č. 808/2014 sa mení takto:
   
               1.
            
            
               Článok 4 ods. 2 sa nahrádza takto:
               „2.   Zmeny programu typu uvedeného v článku 11 písm. a) bode i) nariadenia (EÚ) č. 1305/2013 sa môžu navrhnúť najviac trikrát v priebehu programovacieho obdobia.
               Pre všetky ostatné typy zmien spolu platí, že:
               
                           a)
                        
                        
                           na kalendárny rok a na program nie je možné predložiť viac ako jeden návrh na zmenu; výnimku predstavuje rok 2023, v ktorom možno v prípade zmien, ktoré sa týkajú výlučne prispôsobenia plánu financovania vrátane akýchkoľvek výsledných zmien plánu ukazovateľov, predložiť viac návrhov zmien;
                        
                     
                           b)
                        
                        
                           na jeden program možno v priebehu programovacieho obdobia predložiť tri ďalšie návrhy zmien.
                        
                     Maximálny počet zmien uvedených v prvom a druhom pododseku neplatí:
               
                           a)
                        
                        
                           v prípade, že je nutné prijať mimoriadne opatrenia z dôvodu prírodných katastrof, katastrofických udalostí alebo nepriaznivých poveternostných udalostí formálne uznaných príslušným národným orgánom verejnej správy alebo z dôvodu výraznej a náhlej zmeny sociálno-ekonomických podmienok v členskom štáte alebo regióne vrátane výrazných a náhlych demografických zmien vyplývajúcich z migrácie alebo prijímania utečencov;
                        
                     
                           b)
                        
                        
                           v prípade, že zmena je potrebná v dôsledku zmeny právneho rámca Únie;
                        
                     
                           c)
                        
                        
                           na základe preskúmania výkonnosti uvedeného v článku 21 nariadenia (EÚ) č. 1303/2013;
                        
                     
                           d)
                        
                        
                           v prípade zmeny v príspevku EPFRV plánovanom na každý rok uvedenom v článku 8 ods. 1 písm. h) bode i) nariadenia (EÚ) č. 1305/2013, ktorej dôvodom je vývoj ročného rozčlenenia podľa členských štátov uvedeného v článku 58 ods. 7 daného nariadenia medzi navrhované zmeny môžu patriť následné zmeny opisu opatrení;
                        
                     
                           e)
                        
                        
                           v prípade zmien týkajúcich sa zavádzania finančných nástrojov uvedených v článku 37 nariadenia (EÚ) č. 1303/2013 alebo
                        
                     
                           f)
                        
                        
                           v prípade zmien týkajúcich sa zavádzania nových vymedzených oblastí uvedených v článku 32 ods. 5 písm. b) nariadenia (EÚ) č. 1305/2013.“
                        
                     
         
               2.
            
            
               Článok 5 ods. 4 sa nahrádza takto:
               „4.   S výnimkou prípadov mimoriadnych opatrení z dôvodu prírodných katastrof, katastrofických udalostí alebo nepriaznivých poveternostných udalostí formálne uznaných príslušným národným orgánom verejnej správy, alebo z dôvodu výraznej a náhlej zmeny sociálno-ekonomických podmienok v členskom štáte alebo regióne vrátane výrazných a náhlych demografických zmien vyplývajúcich z migrácie alebo prijímania utečencov, zmien právneho rámca, alebo zmien vyplývajúcich z preskúmania výkonnosti uvedeného v článku 21 nariadenia (EÚ) č. 1303/2013 sa žiadosti o zmenu národného rámca podľa odseku 2 môžu predkladať len raz za kalendárny rok do 1. apríla. Odchylne od článku 4 ods. 2 druhého pododseku možno okrem návrhov na zmenu predložených podľa uvedeného pododseku vykonať aj ďalšie zmeny programov vyplývajúce z takejto revízie.“
            
         
               3.
            
            
               Článok 14 ods. 4 sa nahrádza takto:
               „4.   V prípade druhov operácií, pri ktorých sa zistí ich potenciálny prínos k oblastiam zamerania uvedeným v článku 5 ods. 1 bode 2 písm. a), článku 5 ods. 5 písm. a) až d) a článku 5 ods. 1 bode 6 písm. a) nariadenia (EÚ) č. 1305/2013, alebo druhov operácií, pri ktorých sa zistí ich potenciálny prínos k integrácii štátnych príslušníkov tretích krajín, sa elektronický záznam operácií podľa článku 70 nariadenia (EÚ) č. 1305/2013 označí vlajočkou, resp. vlajočkami, čím sa identifikujú prípady, keď časť operácie predstavuje prínos k jednej alebo viacerým z uvedených oblastí zamerania, resp. k tomuto cieľu.“
            
         
               4.
            
            
               Prílohy III, IV a VII sa menia v súlade s prílohou k tomuto nariadeniu.
            
         Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. novembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 487.
   
      (2)  Vykonávacie nariadenie Komisie (EÚ) č. 808/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 227, 31.7.2014, s. 18).
   
      PRÍLOHA
      Prílohy III, IV a VII vykonávacieho nariadenia (EÚ) č. 808/2014 sa menia takto:
      
                  1.
               
               
                  Časť 2 bod 1 písm. b) prílohy III sa nahrádza takto:
                  
                              „b)
                           
                           
                              v prípade akcií a opatrení financovaných z iniciatívy LEADER logo tejto iniciatívy:
                              
                                 
                           
                        “
            
                  2.
               
               
                  V bode 1 prílohy IV sa ukazovateľ C32 nahrádza takto:
                  
                              „C32.
                           
                           
                              Oblasti s prírodnými alebo inými osobitnými prekážkami“
                           
                        
            
                  3.
               
               
                  V bode 1 písm. b) prílohy VII sa záznam „tabuľka C“ nahrádza takto:
                  
                              „—
                           
                           
                              Tabuľka C: Rozčlenenie pre príslušné výstupy a opatrenia podľa typu oblasti, pohlavia a/alebo veku a podľa operácií, ktoré prispievajú k integrácii štátnych príslušníkov tretích krajín.“